CELEX: 32022R0487
Language: hu
Date: 2022-03-21 00:00:00
Title: A Bizottság (EU) 2022/487 végrehajtási rendelete (2022. március 21.) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról („Raschera” (OEM))

2022.3.28.   
               
               
                  HU
               
               
                  Az Európai Unió Hivatalos Lapja
               
               
                  L 100/4
               
            
         A BIZOTTSÁG (EU) 2022/487 VÉGREHAJTÁSI RENDELETE
         (2022. március 21.)
         az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról („Raschera” (OEM))
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
         mivel:
         
                     (1)
                  
                  
                     Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta Olaszország kérelmét, amely az 1086/2013/EU végrehajtási rendelettel (2) módosított 1263/96/EK bizottsági rendelet (3) alapján bejegyzett „Raschera” oltalom alatt álló eredetmegjelöléshez kapcsolódó termékleírás módosításának jóváhagyására irányul.
                  
               
                     (2)
                  
                  
                     A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában (4).
                  
               
                     (3)
                  
                  
                     2021. február 19-én a módosítás jóváhagyása elleni felszólalást tartalmazó levél érkezett a Bizottsághoz egy Olaszországban lakóhellyel rendelkező természetes személytől. Ugyanez a természetes személy 2021. november 8-án egy második levelet is küldött, amelyben további elemekkel támasztotta alá a módosítás elleni felszólalását.
                  
               
                     (4)
                  
                  
                     Az 1151/2012/EU rendelet 51. cikke (1) bekezdésének második albekezdése értelmében azok a jogos érdekkel rendelkező természetes vagy jogi személyek, akiknek, illetve amelyeknek a lakóhelye, illetve székhelye a kérelem benyújtásának helye szerinti tagállamban található, ki vannak zárva a felszólalási eljárásból, mivel e személyeknek az 1151/2012/EU rendelet 49. cikkének (3) bekezdésével összhangban már lehetőségük volt részt venni a nemzeti felszólalási eljárásban. Ezért az Olaszországban lakóhellyel rendelkező természetes személy felszólalást tartalmazó levelei elfogadhatatlannak minősülnek.
                  
               
                     (5)
                  
                  
                     A fentiek figyelembevételével a Bizottság úgy ítéli meg, hogy a „Raschera” oltalom alatt álló eredetmegjelöléshez kapcsolódó termékleírás módosítását indokolt jóváhagyni,
                  
               ELFOGADTA EZT A RENDELETET:
         
            1. cikk
            A „Raschera” (OEM) elnevezéshez kapcsolódó termékleírásnak az Európai Unió Hivatalos Lapjában közzétett módosítása jóváhagyásra kerül.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. március 21-én.
            
               
                  a Bizottság részéről,
               
               
                  az elnök nevében,
               
               Janusz WOJCIECHOWSKI
               
                  a Bizottság tagja
               
            
         
         
            (1)  HL L 343., 2012.12.14., 1. o.
         
         
            (2)  A Bizottság 1086/2013/EU végrehajtási rendelete (2013. október 30.) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról [Raschera (OEM)] (HL L 293., 2013.11.5., 26. o.).
         
            (3)  A Bizottság 1263/96/EK rendelete (1996. július 1.) a 2081/92/EGK tanácsi rendelet 17. cikkében megállapított eljárás szerint a földrajzi jelzések és eredetmegjelölések bejegyzéséről szóló 1107/96/EK rendelet mellékletének kiegészítéséről (HL L 163., 1996.7.2., 19. o.).
         
            (4)  HL C 439., 2021.10.29., 19. o.